recursal/SuperWikiNEXT-32B huggingface dataset:
Gustaf Hydén (1877). Valokuvaaja Daniel Nyblin.
**Gustaf Hydén** (9. kesäkuuta 1845 Kristiinankaupunki – 21. toukokuuta 1929 Kristiinankaupunki) oli suomalainen Kristiinankaupungissa vaikuttanut kauppaneuvos, laivanvarustaja, kauppias ja vakuutusasiamies.

Hydénin vanhemmat olivat kauppias Carl Gustaf Hydén (1811–1870) ja Charlotta Starcke. Hydénin isä oli muuttanut Kristiinankaupunkiin Kokemäeltä 1830. Hän oli aluksi puotiapulaisena kauppias Gottfried Starcken liikkeessä mutta ryhtyi sitten itsenäiseksi kauppiaaksi. Carl Gustaf Hydén oli myös osaomistajana useissa purjelaivoissa ja hän kärsi taloudellisia menetyksiä Krimin sodan aikana. Carl Gustaf Hydén vaurastui kuitenkin puutavara- ja tervakaupan ansiosta. 1860-luvulla hän harjoitti merkittävää tervakauppaa erityisesti hollantilaisen Vlaardingenista kotoisin olleen Den Breems & Straverin kanssa.

Gustaf Hydén kävi Porin yläalkeiskoulua ja Tavastehus gymnasiumia. Tämän jälkeen hän opiskeli Saksassa Lyypekin kauppaopistossa. Hän otti isänsä liikkeen haltuunsa sen jälkeen kun tämä kuoli yllättäen kesällä 1870. Hän alkoi keskittyä laivanvarustukseen ja merenkulkuun liittyviin liiketoimiin puutavara- ja tervakaupan jäädessä sivualalle. Vuonna 1886 Hydén osti kauppaneuvos Otto Wendelinin konkurssipesältä vuonna 1861 perustetun *Norra Bayerska Bryggerietin* joka oli Kristiinankaupungin suurin olutpanimo, tämä olutpanimo toimi Hydénin omistuksessa aina vuoteen 1909 saakka. Hänestä tuli 1886 ensimmäisen ja toisen suomalaisen merivakuutusyhdistyksen asiamies Kristiinankaupungissa ja vuonna 1887 Espanjan konsuli Kristiinankaupungissa. Gustaf Hydén sai kauppaneuvoksen arvon 1912.

Vuonna 1893 Gustaf Hydén oli yhtenä osakkaana kun kristiinankaupunkilaiset hankkivat ensimmäisen höyrylaivansa S/S Heroksen. Vuonna 1898 hän oli mukana perustamassa Rederiaktiebolaget Navigator-varustamoa Kristiinankaupunkiin ja hän oli yhtiön suurin osakas. Yhtiö muutti vuonna 1912 Helsinkiin ja siinä vaiheessa se omisti kolmasosan Suomen lastihöyrylaivoista. Yhtiön toiminta päättyi ensimmäisen maailmansodan jälkeen omaisuuden realisointiin ja toiminnan alasajoon. Hydén oli mukana myös hänen lankonsa Axel Sundströmin aloitteesta vuonna 1916 perustetussa Suomen–Amerikan-linja-varustamossa. Tämä varustamo siirtyi Suomen Höyrylaiva Oy:n haltuun 1922.

Hydén rakennutti vuonna 1893 Kristiinankaupungin Kaupunginlahdella sijaitsevalle Hemgrundetin saarelle kesähuvilan ja vuonna 1911 Quisisana-nimisen saunan. Hän hankki vuonna 1903 höyrysluuppi Avantin, jota hän käytti pääasiassa matkoihin kaupungin ja huvilasaarensa Hemgrundetin välillä.

Gustaf Hydén oli naimisissa vuodesta 1893 Olga Sundströmin kanssa.

Lähteet
-------

1. 1 2 3 4 5 6  Biografiasampo: Gustaf Hydén
2. ↑  SKS Biografiakeskus : Suomen talouselämän vaikuttajat : Suomalaiset talouden alan arvonimellä palkitut
3. ↑  Suomen olutpanimot : Kristiinankaupunki, beerfinland.com
**Grótta-Pilós-kulttuuri** (usein *Grotta-Pelos-kulttuuri*) on nimitys ensimmäiselle kykladiselle kulttuurille varhaiskykladisella kaudella I (EC I) noin 3200–2800 eaa.

Kulttuuri on saanut nimensä sen kahden keskeisen Kykladeilla sijaitsevan löytöpaikan nykyisen nimen mukaan. Paikat ovat Náxoksen saarella sijaitseva Grótta (Γρόττα), jossa oli kykladisen kauden asutus, jonka hautausmaa oli Aplómatassa; sekä Míloksen saarella sijaitseva Pilós (Πηλός), josta on löydetty toinen aikakauden hautausmaa. Kulttuuri tuotti ensimmäisiä kykladisia idoleita. Aikakauden idolityyppejä olivat muun muassa löytöpaikkojen mukaan nimetyt Plastíras-tyyppi ja Loúros-tyyppi. Eräs ajalle yleinen tyyppi olivat viulunmuotoiset idolit.

Grótta-Pilós-kulttuuria seurasi Kéros-Sýros-kulttuuri kaudella EC II.

* Grótta-Pilós-kulttuurin viulunmuotoisia idoleita, n. 3200–2800 eaa. Kansallinen arkeologinen museo, Ateena.Grótta-Pilós-kulttuurin viulunmuotoisia idoleita, n. 3200–2800 eaa. Kansallinen arkeologinen museo, Ateena.
* Plastíras-tyypin naispuolinen idoli, n. 3200–2800 eaa. Ashmolean Museum.Plastíras-tyypin naispuolinen idoli, n. 3200–2800 eaa. Ashmolean Museum.
* Grótta-Pilós-kulttuurin keramiikkaa. Míloksen arkeologinen museo.Grótta-Pilós-kulttuurin keramiikkaa. Míloksen arkeologinen museo.

Lähteet
-------

1. 1 2 3  Early Cycladic Figurines *Greek Thesaurus*. Viitattu 16.1.2017.
2. ↑  Early Cycladic Art and Culture *Heilbrunn Timeline of Art History*.  10.2014. The Metropolitan Museum of Art. Viitattu 16.1.2017.
3. 1 2  Renfrew, Colin: "Cyclades". Teoksessa Cline, Eric H.: *The Oxford Handbook of the Bronze Age Aegean*, s. 87–90. Oxford Handbooks. Oxford University Press, 2012. ISBN 019024075X. Teoksen verkkoversio.
4. ↑  Renfrew, Colin & Wagstaff, J. Malcolm: *An Island Polity: The Archaeology of Exploitation in Melos*, s. 138. CUP Archive, 1982. ISBN 0521237858. Teoksen verkkoversio.
**Mia Amor Mottley** (s. 1. lokakuuta 1965 Barbados) on barbadoslainen poliitikko ja maansa nykyinen pääministeri. Hän on asunut vuodesta 2018 Ilaro Courtissa. Mottley on ollut Barbadosin parlamentin jäsenenä vuodesta 1994 lähtien. Mottley valittiin vuonna 2018 Barbadosin pääministeriksi ensimmäisenä naisena historiassa.

Barbadoksen parlamenttivaaleissa toukokuussa 2018 Mia Mottleyn johtama Barbadoksen työväenpuolue (BLP) sai maan historian suurimman vaalivoiton ja kaikki parlamentin 30 paikkaa. Taustalla oli äänestäjien tyytymättömyys maan taloudelliseen tilanteeseen. Mia Mottley nousi maan ensimmäiseksi naispääministeriksi edellisen pääministerin, maan toista valtapuoluetta Demokraattista työväenpuoluetta (DLP) edustaneen Freundel Stuartin tilalle.

BBC valitsi Mottleyn vuonna 2022 sadan vaikutusvaltaisen ja innostavan naisen listalle 100 Women.

Lähteet
-------

1. 1 2  10 things to know about Mia Mottley *www.loopnewsbarbados.com*.  Arkistoitu 1.4.2019. Viitattu 1.4.2019. (englanniksi)
2. ↑  Barbados elects first woman PM *bbc.com*.  25.5.2018. Viitattu 1.4.2019. (englanniksi)
3. ↑  Barbados elects first female PM in opposition landslide *Reuters*.  26.5.2018. Viitattu 8.1.2020. (englanniksi)
4. ↑  BBC 100 Women 2022: Who is on the list this year? *BBC*.  6.12.2022. Viitattu 27.4.2023.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Mia Berner** (13. kesäkuuta 1923 Stavanger, Norja – 9. joulukuuta 2009 Oslo, Norja) oli norjalainen yliopistonlehtori ja kirjailija. Suomessa hänet tunnetaan avioliitostaan 1975–1983 runoilija Pentti Saarikosken kanssa.

Berner syntyi varakkaaseen terästehtailijaperheeseen. Huono suhde äitiin jätti jälkensä Berneriin, ja hän kääntyi vanhempiensa ihanteita vastaan. Hän opiskeli Oslon yliopistossa, jossa hän liittyi filosofi Arne Næssin johtamaan vastarintaryhmään, mutta joutui 1943 pakenemaan Ruotsiin ja asui siellä 64 vuotta. Hän jatkoi yliopistouraansa sosiologina, mutta suoritti myös psykologin tutkinnon asosiaalisten lasten opettajakoulussa. Hän oli naimisissa ulkomaankirjeenvaihtaja Sven Östen kanssa 15 vuotta. Hän opetti 25 vuotta Göteborgin yhteiskunnallisessa korkeakoulussa.

Berner matkusti Suomeen tapaamaan Saarikoskea nähtyään tämän kuvan göteborgilaisen kirjakaupan ikkunassa. Saarikoski muutti hänen kanssaan Ruotsiin, jossa alkoi kirjailijan raitistuminen ja uran uusi nousu. Berneristä tuli suosittu ensin Suomessa, ja hänen teoksensa *PS: merkintöjä suruvuodelta* nosti hänet julkisuuteen myös Ruotsissa. Lisäksi hän julkaisi muistelmansa. Eläkkeellä ollessaan hän asui Tjörnin saarella, mutta väsyttyään iän myötä talonsa hoitoon hän muutti 2003 takaisin Norjaan. Klassekampen-lehden ympärille syntyi piiri, jonka keskushenkilö hän oli viimeiseen asti.

Lähteet
-------

1. 1 2 3  Pekka Tarkka: Tiedenainen halusi pelastaa Pentti Saarikosken: Sosiologi, kirjailija Mia Berner. (Muistokirjoitus) *Helsingin Sanomat*, 20.12.2009, s. C7. Artikkelin verkkoversio.
2. ↑  Bt.no, joulukuu 2009 (Arkistoitu – Internet Archive)

Aiheesta muualla
----------------

* Amnesty Norge (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Suomi (KANTO)
* Yhdysvallat
* Ruotsi
* Alankomaat

 |
|  |
| Muut | 
* IdRef

 |

 |
**HMS L'Abondance** oli Britannian Kuninkaallisen laivaston kuudennen luokan alus, joka myöhemmin luokiteltiin aseistetuksi varastolaivaksi. Alus oli HMS *Unionin* 12. joulukuuta 1781 valtaama Ranskan laivaston La Baleine -luokan gabarre *L'Abondance*, joka oli rakennettu tammikuusta marraskuuhun 1780 Le Havressa.

Palvelus
--------

Kempenfeltin laivueen toisen luokan linjalaiva *Union* valtasi 12. joulukuuta 1781 Biskajanlahdella Ranskan laivaston *L'Abondancen*, joka luokiteltiin 19. heinäkuuta seuraavana vuonna kuudennen luokan alukseksi *L'Abondance*. Alus kuparoitiin ja varustettiin 2. syyskuuta 1782 - 6. tammikuuta 1783 Plymouthissa 6 058 punnalla 12 shillingillä ja 9 pennyllä. Työn lopulla alus luokiteltiin uudelleen varastolaivaksi, jonka tykistöaseistus supistettiin 14:ään.

*L'Abondance* otettiin palvelukseen huhtikuussa 1873 päällikkönään kommodori Nathaniel Phillips. Alus purjehti 23. toukokuuta Pohjois-Amerikkaan, jossa se poistettiin maaliskuussa 1784 palveluksesta. Alus myytiin 29. huhtikuuta 1784 Deptfordissa 2 200 punnalla.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. 1 2 3  Winfield, Rif s. 242
*Tämä artikkeli kertoo Britannian kuninkaallisen laivaston Gloucester-luokan kevyestä risteilijästä. Muita samannimisiä aluksia on täsmennyssivulla.*

**HMS Manchester** (viirinumero 15) oli Britannian kuninkaallisen laivaston Gloucester-luokan kevyt risteilijä.

Valmistus
---------

*Pääartikkeli: Town-luokka (risteilijä)*
Alus tilattiin Hawthorn Leslie and Companyltä, missä köli laskettiin 28. maaliskuuta 1936. Alus laskettiin vesille 12. huhtikuuta 1937 ja valmistui 4. elokuuta 1938.

Palvelus
--------

toisen maailmansodan alkaessa alus oli 4. risteilijäviirikössä Itä-Intian laivastoasemalla, mistä se kutsuttiin kotiin. Alus saapui 25. marraskuuta 1939 Englantiin, missä se liitettiin Kotilaivastoon Scapa Flowhun pohjoisten merialueiden valvontaan. Alus valtasi 21. helmikuuta 1940 saksalaisen kauppalaiva *Wahehen*.

Alus suojasi joukkoja Narvikiin kuljettavaa saattuetta NP1 *HMS Birminghamin* kanssa. Norjan taisteluiden päätyttyä alus siirrettiin Humberiin saksalaisten maihinnousun varalta, mistä se lähti 15. syyskuuta Välimerelle osana operaatio Collaria. Alus osallistui 27. marraskuuta Spartiventon taisteluun. Joulukuussa se palasi Englantiin huoltoon.

Palattuaan palvelukseen *Manchester* valvoi Tanskansalmea ja siten se osallistui Saksan laivaston taistelulaivan *Bismarckin* etsintään. Alus palasi heinäkuussa Välimerelle Maltan saattueiden suojaksi. Siihen osui 23. heinäkuuta operaatio Substancessa lentokoneesta laukaistu torpedo, joka aiheutti suuret vauriot. Tilapäiskorjaukset tehtiin Gibraltarilla, minkä jälkeen alus siirrettiin Philadelphiaan Yhdysvaltoihin varsinaisia korjauksia varten.

Alus palasi palvelukseen 27. helmikuuta 1942, minkä jälkeen se palasi Portsmouthiin viimeisteltäväksi. Alus palasi huhtikuun lopulla palvelukseen Scapa Flowssa oleviin Kotilaivaston yksiköihin ja otti niiden mukana osaa Jäämeren saattueiden suojaamiseen sekä Huippuvuorten operaatioihin.

Elokuussa alus palasi Välimerelle operaatio Pedestaliin, jossa siihen osui 13. elokuuta vastaisena yönä joko Italian laivaston moottoritorpedovene *MS16:n* tai *MS22:n* laukaisema torpedo Tunisian rannikolla. Alus menetti liikuntakykynsä ja se upotettiin varhain 13. elokuuta 1942.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **HMS Manchester (15)**.
* Whitley, M. J.: *Cruisers of World War Two - an international encyclopedia*. Lontoo: Arms and Armour, 1996. ISBN 1-86019-874-0. (englanniksi)
* Antony, L. Kay & Smith, J. R.: *German Aircraft of the Second World War (including Helicopters and Missiles)*. Espanja: Putnam, 2002. ISBN 0-85177-920-4. (englanniksi)

### Viitteet

1. ↑  Whitley s. 108-109
2. 1 2 3  Whitley s. 109

*Town*-luokan risteilijät

|  |  |
| --- | --- |
| Southampton-luokka | *HMS Birmingham* - *HMS Glasgow* - *HMS Newcastle* - *HMS Sheffield* - *HMS Southampton* |
| Gloucester-luokka | *HMS Gloucester* - *HMS Liverpool* - *HMS Manchester* |
| Edinburgh-luokka | *HMS Belfast* - *HMS Edinburgh* |

|  |
| --- |
| Edeltäjä: Arethusa-luokka – Seuraaja: Dido-luokka |
*Tämä artikkeli kertoo Britannian kuninkaallisen laivaston Canada-luokan kolmannen luokan linjalaivaa. Muita saman nimisiä aluksia on täsmennyssivulla.*

**HMS Majestic** oli Britannian kuninkaallisen laivaston vuonna 1785 vesillelaskettu Canada-luokan 74-tykkinen kolmannen luokan linjalaiva.

Valmistus
---------

*Pääartikkeli: Canada-luokka (linjalaiva)*
Alus tilattiin 23. heinäkuuta 1781 William Barnardilta Deptfordista, missä köli laskettiin heinäkuussa 1782. Se laskettiin vesille 11. helmikuuta 1785 ja varustettiin 11. helmikuuta - 28. toukokuuta Deptfordissa ja Woolwichissa. Valmistuskustannukset olivat 31 543 puntaa kuusitoista shillinkiä ja neljä pennyä. Lisäksi varustamisesta maksettiin Deptfordiin 5 924 puntaa ja Woolwichiin 4 867 puntaa.

Palvelus
--------

Alus muutettiin tammikuusta toukokuuhun 1813 Chathamissa 58-tykkiseksi neljännen luokan fregatiksi. Tammikuussa 1813 alus palautettiin palvelukseen päällikkönään John Hayes. Se lähti 2. kesäkuuta Pohjois-Amerikkaan. Alus valtasi 3. helmikuuta 1814 44-tykkisen *La Terpsichoren* ja 22. toukokuuta 22-tykkisen *Dominican*. *HMS Endymionin* kanssa alus valtasi 15. tammikuuta 1815 *USS Presidentin*. Alus poistettiin palveluksesta heinäkuussa ja romutettiin huhtikuussa 1816 Plymouthissa.

Lähteet
-------

* Winfield, Rif: *British Warships in the Age of Sail 1793-1817 - Design, Construction and Fates*. Minnesota: Seaforth Publishing, 2005. ISBN 978-1-84415-717-4. (englanniksi)
* Goodwin, Peter: *The Ships of Trafalgar - The British, French and Spanish Fleets October 1805*. London: Conway Maritime Press, 2005. ISBN 1-84486-015-9. (englanniksi)

### Viitteet

1. ↑  Winfield, Rif s. 87
2. ↑  Winfield, Rif s. 87-88

*Canada*-luokan linjalaivat

|  |
| --- |
| *HMS Canada* – *HMS Majestic* – *HMS Orion* – *HMS Captain* |
| Edeltäjä: Albion-luokka – Seuraaja: Ramillies-luokka |
**Osakolainen** on ollut Oulun ammattikorkeakoulussa ilmestyvä opiskelijalehti, jota kustantaa Oulun ammattikorkeakoulun opiskelijakunta (OSAKO). Lehti on ilmestynyt vuodesta 1999 lähtien ja vuonna 2006 se muutettiin toimituspolitiikaltaan opiskelijakunnasta riippumattomaksi. Lehden päätoimittaja on Salla Simonaho.

24-sivuisen tabloid-kokoisen lehden painos on 2000 kappaletta ja se ilmestyy neljä kertaa vuodessa. Osakolaista jaetaan muun muassa ammattikorkeakoulun toimipisteisiin. Lisäksi lehteä voi lukea tai napata matkaan lukuisissa tiloissa Oulun keskustan alueella.

Lehti ei ole ilmestynyt vuoden 2018 jälkeen. Vuosien 2019 ja 2020 toimintasuunnitelmissa on mainittu Osakolaisen kehittämisen selvittäminen verkkojulkaisuna, mutta vuoden 2021 toimintasuunnitelmassa mainintaa ei enää ole.

Aiheesta muualla
----------------

* www.osakoweb.fi - OSAKOn kotisivu (Arkistoitu – Internet Archive)

Lähteet
-------

1. ↑  Oulun ammattikorkeakoulun opiskelijakunnan toimintakertomus 2018 *osakoweb.fi*.  Arkistoitu 6.2.2022. Viitattu 6.2.2022.
**Osakassopimus** on osakeyhtiön osakkaiden välinen sopimus yhtiön hallinnosta ja asioiden hoitamisesta. Sopimusten sisältö vaihtelee tarkoituksesta riippuen, mutta yleensä osakassopimuksissa sovitaan yhtiön omistukseen, rahoitukseen, päätöksentekoon ja taloudellisiin etuihin liittyvistä seikoista.

Osapuolina osakassopimuksissa voivat olla joko kaikki tai vain osa yhtiön osakkaista. Osakassopimuksia voi olla myös useita. Esimerkiksi enemmistöosakkaiden intressit ja ehdot voivat poiketa merkittävästikin vähemmistöosakkaiden vastaavista.

Osakassopimuksia ei säädellä erityisesti missään laissa, joten niihin sovelletaan yleisiä sopimusoikeudellisia periaatteita ja lakeja, erityisesti osakeyhtiölakia (21.7.2006/624) sekä lakia varallisuusoikeudellisista oikeustoimista (13.6.1929/228).

Lähteet
-------

1. 1 2 3  Osakassopimukset pienissä ja keskisuurissa osakeyhtiöissä Tampereen ammattikorkeakoulu, liiketalouden koulutusohjelma, opinnäytetyö (Laura Asp). Viitattu 6.7.2020.
2. ↑  Osakeyhtiölaki Finlex. Viitattu 6.7.2020.
3. ↑  Laki varallisuusoikeudellisista oikeustoimista Finlex. Viitattu 6.7.2020.
**Osama** on vuonna 2003 ensi-iltansa saanut Siddiq Barmakin ohjaama afganistanilainen draamaelokuva, jossa tyttö tekeytyy Osama-nimiseksi pojaksi välttääkseen talibanien naisiin kohdistaman sorron.

Elokuva on ensimmäinen Afganistanissa tehty elokuva talibanien 1996 langettaman elokuvakiellon jälkeen. Se toteutettiin monen maan yhteistuotantona.

Arvioita
--------

*Turun Sanomien* Tapani Maskulan mukaan pääosin amatöörivoimin näytelty *Osama* tuo julki naisia kiduttaneen hirmuhallinnon julman koneiston ja varoittaa hysteeristä vihaa kylvävästä fasistisesta ideologiasta. "Vähäeleisessä *Osamassa* on niukasti dialogia, sillä kuvat kärsimyksestä ja sorrosta puhuvat omaa selkeää kieltään. Silti ohjaaja ei missään vaiheessa kerjää henkilöhahmoilleen sääliä eikä paisuttele heidän tunteitaan vaan pitäytyy viileän toteavassa realismissa."

Lähteet
-------

1. ↑  Varjola, Markku: *Elokuvien ensi-illat Suomessa 2000–2007*, s. 8. Helsinki: Suomen elokuvakerhojen liitto SEKL ry, 2008. Arkistoitu 16.10.2013. (pdf) (viitattu 18.11.2012).
2. ↑  Maskula, Tapani: Naiset hirmuhallinnon armoilla *Turun Sanomat*.  13.3.2004. Viitattu 18.4.2019.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Osama (film)
**Osaketalletus** on määräaikainen talletus, jonka tuotto riippuu joidenkin osakkeiden kurssikehityksestä.

Osaketalletusta voidaan kutsua esimerkiksi osakeindeksilainaksi, pääomaturvatuksi sijoituslainaksi, osakeobligaatioksi, hyödykelainaksi tai pörssiobligaatioksi. Osaketalletus on tavallisesti pääomaturvattu sijoitusmuoto, josta sijoittaja odottaa saavansa eräpäivänä takaisin vähintään nimellispääoman.

Osaketalletus sopii sijoittajalle, joka hakee talletuskorkoa suurempaa tuottoa ilman pääoman menetysriskiä ja on valmis sitomaan sijoittamansa pääoman tietyksi talletusajaksi. Osaketalletuksen avulla voi pyrkiä hyötymään osakekurssien noususta pienemmällä riskillä kuin muunlaisessa osakesijoituksessa.

Lähteet
-------

1. ↑  Sanasto (Hakusana osaketalletus) Pörssisäätiö. Viitattu 25.10.2021.
2. 1 2  Vento, Pinja: Suomalaisen pankin osaketalletus. Osaketalletuksen kehittäminen kannattavammaksi (Sivu 1) *theseus.fi*. Viitattu 25.10.2021.
3. ↑  Osaketalletus *pankkiasiat.fi*. Viitattu 25.10.2021.
**Osakesalkku** tarkoittaa osakesijoittajan kokoelmaa eri yritysten osakkeita.

Osakesalkku liittyy *suoraan* osakesijoittamiseen. Siinä sijoitukset tehdään hankkimalla osakesalkkuun haluttujen yritysten osakkeita, usein osakepoiminnan avulla. Jos tehdään *epäsuora* osakesijoitus esimerkiksi osakerahastoon, ei koota osakesalkkua itse, vaan sijoitetaan kyseisen sijoituskohteen osakesalkkuun.

Riskin pienentämiseksi suositellaan usein osakesalkun hajauttamista moniin eri osakkeisiin. Hajautuksen vastakohta on hankkia osakesalkkuun yhden tai vain harvojen yhtiöiden osakkeita.

Niillä suomalaisilla, joilla oli pörssiosakkeita vuonna 2021, keskimääräinen osakesalkun koko oli 28 700 euroa. Osakesalkun mediaanikoko oli 7 500 euroa.

Katso myös
----------

* Portfolioteoria

Lähteet
-------

1. ↑  PT Jocken osakekoulu aloittelijoille *nasdaqomxnordic.com*. Viitattu 26.10.2021.
2. ↑  Näin paljon suomalaisilla on säästöjä ja sijoituksia, kun asuntoa ei lasketa mukaan – yllätkö mediaaniin? *Länsiväylä*.  1.7.2021.
3. ↑  Säästäminen, luotonkäyttö ja maksutavat  23.6.2021. Finanssiala.
Esimerkiksi Oulun Eteläisen korkeakoulukeskukseen kuuluva Centria ammattikorkeakoulu toteuttaa monenlaisia tutkimushankkeita, jotka liittyvät mm. matkapuhelinviestintään.
**Oulun Eteläisen korkeakoulukeskus** on yhteistyöverkosto, joka kokoaa yhteen Pohjois-Pohjanmaan eteläosan koulutus-, tutkimus- ja kehittämistoimintaa. Toiminnassa ovat mukana ammatillisen koulutuksen järjestäjät, ammattikorkeakoulut, kesäyliopisto ja Oulun yliopiston alueyksikkö Oulun Eteläisen instituutti. 

Korkeakoulukeskus kehittää koulutus-, tutkimus- ja kehittämisympäristöjen toimintaa ja rakentaa eri toimialoille yliopistojen, ammattikorkeakoulujen ja toisen asteen oppilaitosten yhteistä henkilöiden, toimitilojen ja tutkimuksen infrastruktuuria.

Korkeakoulukeskuksen toiminnassa ovat mukana:

* Oulun yliopisto ja sen alueyksikkö Oulun Eteläisen instituutti
* Centria-ammattikorkeakoulu, Ylivieskan yksikkö
* Oulun ammattikorkeakoulu, Oulaisten yksikkö
* Jokilaaksojen koulutuskuntayhtymä JEDU
* Pohjois-Pohjanmaan kesäyliopisto, Ylivieskan ja Pyhäjärven toimipaikat

Lähteet
-------

* Oulun Eteläisen verkkosivut

Aiheesta muualla
----------------

* Oulun yliopisto
* Centria-ammattikorkeakoulu
* Oulun ammattikorkeakoulu
* Pohjois-Pohjanmaan kesäyliopisto
**Joakim Henrikinpoika Fleming** (kuollut 1495 tai 1496) oli ruotsalainen aatelismies ja valtaneuvos, joka kuului Fleming-sukuun. Hänestä tehtiin valtaneuvos vuonna 1488. Hän toimi myös Vehmaan kihlakunnan kihlakunnantuomarina vuodesta 1476 ja Turun linnan voutina vuodesta 1491. Fleming omisti suuria maa-alueita niin Varsinais-Suomessa kuin Uudellamaallakin. Hänen omistuksiinsa kuuluivat Paraisilla Kuitian kartanolinna, Mynämäellä Lepistön kartano, Siuntion Suitian kartanolinna ja Uudenkaupungin Arvasalon Gammelgårdin kartano, jonka hän peri isältään ja nimesi uudelleen Sundholmiksi.

Fleming osallistui esimerkiksi Viipurin läänin puolustukseen vuonna 1495, mutta hänet mainitaan kuolleena 14. tammikuuta 1496. Fleming haudattiin Naantalin luostariin.

Joakim Fleming oli aseenkantaja Henrik Flemingin ja Valborg Jönsdotter Tawastin poika sekä ritari Claus Flemingin pojanpoika. Fleming oli naimisissa kahdesti; ensimmäisen kerran Elin Björnsdotter Stjärnkorsin kanssa ja toisen kerran Elin Eriksdotter Ge(e)tin kanssa. Flemingin lapsista ehkä kuuluisimmat ovat ritari Ivar Fleming ja valtaneuvos Erik Fleming.

Lähteet
-------

1. 1 2 3  Fleming *www.juhasinivaara.fi*. Viitattu 12.3.2022.
2. ↑  (–1674) De tidiga åren och Flemingarnas tid *Qvidja Gård*. Viitattu 12.3.2022. (ruotsiksi)
3. 1 2  Omistajat *Qvidja Gård*. Viitattu 12.3.2022.
**Thane** (marathiksi ठाणे, *Ṭhāṇe*), aikaisemmin **Tana** tai **Thana**, on kaupunki Intian länsirannikolla, Maharashtran osavaltiossa. Kaupunki sijaitsee Thanajoen suistoalueella Salsettesaaren pohjoisosassa noin 30 km Mumbaista koilliseen. Thane on käytännössä kasvanut yhteen Mumbain kanssa.

Intian ensimmäinen rautatie avattiin Thanen ja Bombayn Victoria Terminuksen välille vuonna 1853.

Kaupunki ilmoittaa portaalillaan, täsmentämättä ajankohtaa, pinta-alakseen 48,0 neliökilometriä ja väkiluvukseen 750 000–800 000 (käyttäen ilmaisua: "7,5–8 lakhia ja nousussa", lakh= 100 000). Intian vuoden 2011 väestönlaskennan mukaan kaupungin väkiluku oli kuitenkin 1 841 488.

Thanessa on Mumbain lailla paljon siirtoväestöä muista Intian osavaltiosta, mutta osavaltion virallinen kieli marathi on silti yleisin kieli kaupungissa. Thane oli aiemmin mainittu yhdeksi Intian kauneimmista kaupungeista (järvien Thana) mutta nykyisin se on tunnettu lähinnä laajoista teollisuusalueistaan.

* 
* 
* Thanen rautatieasemaThanen rautatieasema

Lähteet
-------

1. 1 2  Thane Basic - Geography thaneweb.com.  Arkistoitu 24.6.2015. Viitattu 14.5.2015. (englanniksi)
2. ↑  Thane Basic - History thaneweb.com.  Arkistoitu 27.3.2015. Viitattu 14.5.2015. (englanniksi)
3. ↑  District Census Hand Book (Sivulta ladattu osavaltion väestönlaskentadata excel-taulukkona. Väkiluku riviltä, jossa Town name= Thane (M Corp.).) censusindia.gov.in. Viitattu 14.5.2015. (englanniksi)

Aiheesta muualla
----------------

* Kuvia tai muita tiedostoja aiheesta **Thane** Wikimedia Commonsissa
**Attikan prefektuuri** (kreik. Νομός Αττικής, *Nomós Attikís*) oli yksi Kreikan prefektuureista. Se sijaitsi Attikan alueella ja sen pääkaupunki oli Ateena. Prefektuuri kattoi koko Attikan alueen. Sen pinta-ala oli 3 808 neliökilometriä ja asukasluku 3 761 810 (vuonna 2001).

Prefektuuri perustettiin vuonna 1899 jakamalla aiempi Attikan ja Boiotian prefektuuri osiin. Prefektuuri koostui neljästä aliprefektuurista (νομαρχία, *nomarchía*), Ateenan, Itä-Attikan, Länsi-Attikan ja Pireuksen prefektuureista. Prefektuuri oli ainoa Kreikan prefektuuri, joka oli jaettu kyseisellä tavalla aliprefektuureihin ja monessa yhteydessä aliprefektuureja käsiteltiin kuin ne olisivat olleet itsenäisiä prefektuureja. Aliprefektuureista Ateenan ja Pireuksen prefektuurit muodostivat yhdessä Ateenan-Pireuksen yliprefektuurin (υπερνομαρχία, *ypernomarchía*). 

Prefektuuri lakkautettiin vuoden 2011 alussa Kallikrates-suunnitelman myötä ja jaettiin kahdeksaksi alueyksiköksi, Keski-Ateenan, Länsi-Ateenan, Pohjois-Ateenan, Etelä-Ateenan, Itä-Attikan, Länsi-Attikan, Pireuksen sekä Saarten alueyksiköiksi.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Attica Prefecture
**Attila** on belgialaisen käsikirjoittaja Maurice Rosyn ja sveitsiläisen piirtäjä Deribin luoma sarjakuva puhuvasta koirasta, joka toimii salaisena agenttina. 

Attila on sveitsiläisten viranomaisten teknologian avulla hyvin älykkääksi kehittämä bulldoggi, joka koirana on helppo soluttautua rikollisten keskuuteen. Muuten Attila ajaa autoa, tupakoi ja kulkee kahdella jalalla. 

Attilaa julkaistiin Spirou-lehdessä vuosina 1967–1973 sekä neljänä albumina. Myös Maurice Kornblum osallistui Attila-tarinoiden kirjoittamiseen.

Attila suomeksi
---------------

Attila-tarinoista ovat ilmestyneet suomeksi Ruudussa *Koiran ammatti* ja *Vanhassa linnassa* vuosina 1973–1974 sekä *Salaperäinen Z 14* vuonna 1975 ja *Casimirin perintö* Non Stopissa vuonna 1975. Koiran ammatti ilmestyi myös Trumf-albumina vuonna 1974 nimellä *Viekas vainukoira*. Vuonna 2017 Otava julkaisi kokoelman, joka sisältää edellisten lisäksi kaksi lyhyttä tarinaa.

Lähteet
-------

1. ↑  Attila *www.bdoubliees.com*.  Arkistoitu 23.7.2018. Viitattu 23.7.2018.
2. ↑  Jerrman, Toni: Derib | tähtivaeltajablogi *tahtivaeltajablogi.com*. Viitattu 23.7.2018.
3. ↑  Lakoma, Kimmo: Sarjakuvat *sarjakuvat.eurocomics.info*. Viitattu 23.7.2018.
**Aleksandr Olegovitš "Sasha" Kaun** (ven. Александр Олегович Каун, s. 8. toukokuuta 1985 Tomsk, Venäjän SFNT, Neuvostoliitto) on venäläinen koripalloilija ja olympiamitalisti.

Kaun pelasi vuosina 2004–2008 yhdysvaltalaista yliopistokoripalloa Kansasin yliopiston joukkueessa. Hän voitti NCAA:n mestaruuden vuonna 2008, ja Seattle SuperSonics varasi hänet NBA:n varaustilaisuudessa 56. vuorolla. Samana vuonna Kaun siirtyi kotimaahansa ja PBK TsSKA Moskovaan, jossa hän saavutti Venäjän mestaruuden vuosina 2009, 2010, 2011, 2012 ja 2013, Venäjän cupin voiton vuonna 2010 ja VTB United-liigan mestaruuden vuosina 2010, 2012, 2013, 2014 ja 2015. Syksyllä 2015 Kaun siirtyi NBA:han Cleveland Cavaliersiin jossa hän voitti NBA:n mestaruuden. Heinäkuussa 2016 Kaun siirtyi vaihtokaupan myötä Philadelphia 76ersiin, joka luopui hänen pelioikeuksistaan kaksi päivää myöhemmin.

Venäjän maajoukkueessa Kaun pelasi vuoden 2010 MM-kilpailuissa, joissa Venäjä oli seitsemäs ja Lontoon kesäolympialaisissa 2012, joissa Venäjä voitti pronssia, ensimmäisen olympiamitalinsa miesten koripallossa.

Lähteet
-------

* Aleksandr Kaun Bio, Stats and Results (Arkistoitu – Internet Archive) Olympics at Sports-Reference.com (englanniksi)
* Euroliigan pelaajaprofiili (englanniksi)
* Profiili NBA (englanniksi)

### Viitteet

1. ↑
2. ↑
3. ↑
4. ↑   (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Aleksandr Kaun** Wikimedia Commonsissa

Venäjän joukkue – Kesäolympialaiset 2012
4 Šved |
5 Mozgov |
6 Karasjov |
7 Fridzon |
8 Kaun |
9 Voronov |
10 Hrjapa |
11 Antonov |
12 Monja |
13 Hvostov |
14 Ponkrašov |
15 Kirilenko |
Valmentaja Blatt

Cleveland Cavaliers – NBA:n mestari 2016
0 Kevin Love ·
1 James Jones ·
2 Kyrie Irving ·
4 Iman Shumpert ·
5 J. R. Smith ·
8 Matthew Dellavedova ·
9 Channing Frye ·
12 Jordan McRae ·
13 Tristan Thompson ·  

14 Aleksandr Kaun ·
20 Timofei Mozgov ·
23 LeBron James ·
24 Richard Jefferson ·
30 Dahntay Jones ·
52 Mo Williams  

Päävalmentaja Tyronn Lue   

Apuvalmentajat Bret Brielmaier · Jim Boylan · Larry Drew · Phil Handy · Mike Longabardi · Damon Jones · James Posey · Vitali Potapenko
Alfa-pankin tunnus valokirjaimin
**Alfa-pankki** (ven. Альфа Банк, *Alfa Bank*) on Venäjän suurin yksityinen liikepankki, jonka pääkonttori on Moskovassa.

Alfa-pankilla oli vuonna 2011 asiakkaanaan 55 800 yritystä ja 6,3 miljoonaa henkilöasiakasta.

Historiaa
---------

Alfa-pankki perustettiin vuonna 1991. Pankkiin liittyy holding-yhtiöön **Alpha Group Consortium** (ven.  Консорциум «Альфа-Группa»,  *suom. "konsortio Alfa-ryhmä"*), jonka Mihail Fridman, Pjotr Aven ja L. Goldberg perustivat vuonna 1988 nimellä *Alfa-Eco*. Laajaan Alfa-Groupiin kuuluu useita suuryrityksiä (merkittävä osuus öljy-yhtiö TNK-BP:sta, osuus Venäjän suurimpiin kuuluvasta vähittäiskauppa X5 Retail Group-vähittäiskauppakonsernista, sijoitusyhtiön kautta osuus matkapuhelinoperaattoreista Turkcell ja VimpelCom (mm. Beeline), osuus Venäjän yksityisiä vesilaitoksia hallinoivasta *Rosvodokanal Group*ista, jne.

Alfa-pankki kuului 1990-luvun puolivälissä niin sanottuun "pankkiseitsikkoon" joka omisti suuren osan Venäjän teollisuudesta. Alfa-pankin johtokunnan puheenjohtajana toimi vuodesta 1994 kesäkuuhun 2011 saakka Pjotr Aven. Pjotr Aven toimi vuosina 1991–1992 Venäjän hallituksessakin, ennen kuin joutui eroon korruptioepäilyjen takia. Alfa-pankkia pidettiin eräänä Putinia lähellä olleena pankkina.*lähde?* Sittemmin tällaisia epäilyjä on kohdistunut myös Donald Trumpiin.

Muuta
-----

Venäläisen Alfa-pankkia ei tule sekoittaa kreikkalaiseen Alpha-pankkiin.

Lähteet
-------

* Kuorsalo, Anne; Susiluoto, Ilmari & Valkonen, Martti: *Venäjä ja rosvokapitalismin haaksirikko*, Helsinki: Edita, 1999. ISBN 9789513728687.

1. 1 2 3  Alfa Bank - 1991 - 2011 - 20 Years of Leadership - Annual Report 2011 (pdf) Alfa Bank, alfabank.com.  Arkistoitu 6.11.2012. Viitattu 16.8.2012. (englanniksi)
2. ↑  Fact Sheet - Alfa-Bank at a glance Alfa Bank, alfabank.com.  Arkistoitu 13.8.2012. Viitattu 16.8.2012. (englanniksi)
3. ↑  Alfa Group Consortium: About as, viitattu 2012-08-17 (Arkistoitu – Internet Archive)
4. ↑  Chairman of the Board of Directors at Alfa Banking Group, Member of the Board of Directors (Arkistoitu – Internet Archive) Alfa Bank
5. ↑  Kuorsalo et al. 1999
6. ↑  Meet the Russian Bank with Ties to Donald Trump *Fortune*. Viitattu 3.2.2017.

Aiheesta muualla
----------------

* Alfa bank corporate site (englanniksi)
* Top Banks in Russia, ranked by total assets (as of December 31, 2011) (Arkistoitu – Internet Archive) (englanniksi) (banksdaily.com)
**Avalon Beach** on uimaranta ja lähiö Sydneyssä, Australiassa. Avalon sijaitsee 35 kilometrin päässä Sydneyn keskustasta Pittwaterin piirikunnassa.

Historia
--------

Avalon nimettiin myyttisen Avalon-saaren mukaan. Legendojen mukaan, Avalon oli maanpäällinen paratiisi ja Kuningas Arthurin viimeinen leposija.

Urheilu ja ajanviete
--------------------

Avalon Beach on surffausranta ja sillä on yli 25 metrinmittainen suolavesiallas eteläpäädyssään. *Avalon Beach Surf Life Saving Club*in jäsenet vahtivat Avalon Beachilla uimassa olevia. Useat entiset surffauksen maailmanmestarit asuvat tai ovat asuneet Avalonin alueella.

*Avalon Soccer Club*illa, joka perustettiin vuonna 1982 on yli 80 joukkuetta ja 1000 rekisteröityä pelaajaa.

Katso myös
----------

Sydneyn rannat

Lähteet
-------

1. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia ISBN 0-207-14495-8, page 13
2. ↑  Avalon Beach Surf Life Saving Club  17.1.2010. Avalonbeachslsc.com.au. Viitattu 27.1.2010.
**Avanguardia Nazionale** (**AN**) oli Italiassa vuonna 1960 perustettu uusfasistinen järjestö. Se on yksi maan historian tunnetuimmista uusfasistisista järjestöistä. Kuten Ordine Nuovo, se muodostettiin, koska sen perustajan Stefano Delle Chiaien (1936–2019) mielestä Italian sosiaalinen liike (MSI) oli liian läheisessä yhteistyössä kuolemaa tekevän demokratian kanssa.

AN jäi ilman johtoa ja hajosi tilapäisesti, kun Delle Chiaie 21. joulukuuta 1969 katsoi parhaaksi paeta Etelä-Amerikkaan, koska hänet oli kutsuttu kuultavaksi 12. joulukuuta tapahtuneen Piazza Fontanan pommi-iskun johdosta. Hänet pidätettiin vasta 23. maaliskuuta 1987 Caracasissa. Jo vuoden 1970 lopussa AN oli kuitenkin jälleen toimintakunnossa ja osallistui 7. joulukuuta Junio Valerio Borghesen johtamaan vallankaappausyritykseen. Tähän täysin epäonnistuneeseen operaatioon, joka tunnetaan nimellä "Golpe Borghese", osallistui useita uusfasistisia järjestöjä, Borghesen johtaman Fronte Nazionalen lisäksi AN, Ordine Nuovo ja Europa civiltà.

Kun Ordine Nuovo oli julistettu laittomaksi vuonna 1973, joutui Avanguardia Nazionale vuorostaan syytteeseen samasta rikoksesta, yrityksestä herättää henkiin Italian Kansallinen fasistipuolue. Vuoden 1975 syyskuussa salaisesti Italiassa tilapäisesti oleskeleva Delle Chiaie tapasi useita oman järjestönsä ja Ordine Nuovon jäseniä. Kokoukseen osallistuivat muiden muassa Avanguardia Nazionalen uusi puheenjohtaja Adriano Tilgher ja Ordine Nuovon sotilaallisten toimien johtaja Pier Luigi Concutelli. Kokouksen tarkoituksena oli selvittää miten tehtäisiin yhteistyössä hyökkäys valtiota vastaan, ja sen seurauksena murhattiin Concutellin toimesta Roomassa syyttäjä Vittorio Occorsio 10. heinäkuuta 1976. Kokouksen tuloksena syntyi uusi fasistinen terrorijärjestö Ordine nero ja perustettiin salaisia koulutusleirejä, joissa oli tarkoitus tehdä nuorista uusfasisteista taistelukelpoisia. Leirien ohjelmassa oli muun muassa aseiden ja pommien käsittelyä, lähitaistelua ja sissisodan taktiikkaa.

Avanguardia Nazionale lakkautettiin virallisesti vuonna 1976 oikeuden päätöksellä. Entiset Brescian jaoston jäsenet ovat 2010-luvulla yrittäneet herättää järjestöä henkiin mutta eivät ole saaneet aikaan juuri muuta kuin nostalgisia jälleentapaamisia paikallisissa ravintoloissa.

Lähteet
-------

* Cardini, Stefano (toim.): *Piazza Fontana 43 anni dopo. Le verità di cui abbiamo bisogno*. Mimesis, 2012. ISBN 9788857512914. (italiaksi)
* Zavoli, Sergio: *La notte della Repubblica*. Mondadori, 2015 (1992) 14. p.. ISBN 9788804401902. (italiaksi)

### Viitteet

1. ↑  Zavoli s. 24
2. ↑  Cardini, s. 274
3. ↑   Zavoli s. 65-66
4. ↑  Cardini, s. 279
5. ↑   Zavoli s. 129
6. ↑   Zavoli s. 162
7. ↑  Zavoli s. 24-25, 181
8. ↑  Arriva la "spaghettata fascista" a Brescia e Roma Scoppiano le polemiche *La Stampa*.  27.9.2017. Viitattu 14.12.2018. (italiaksi)
9. ↑  Vino, risate e saluti romani: Avanguardia Nazionale rinasce in trattoria *La Stampa*.  31.7.2018. Viitattu 14.12.2018. (italiaksi)
**Hypergamia** on käsite biologiassa ja yhteiskuntatieteissä. Yhteiskuntatieteissä hypergamia tarkoittaa "ylöspäin naimista", toisin sanoen omaa asemaansa korkeamman puolison löytämistä.

Naiset ovat miehiä valikoivampia kumppaninsa valinnassa (Feingold, 1992; Hatfield & Sprecher, 1995; Hill & Hurtado, 1996; Kenrick et al. 1990).

Biologiassa ja evoluutiopsykologiassa hypergamia tarkoittaa lisääntymiskäyttäytymistä (seksuaalikäyttäytymistä), jossa naiset (yleensä) tai miehet (*joskus)* etsivät kumppaneita, jotka ovat objektiivisesti katsoen parempikuntoisia kuin he itse.. Naaraiden hypergaminen käyttäytyminen johtuu yksinkertaisesti siitä, että anisogamiasta johtuen naaraiden kyky tuottaa jälkeläisiä on paljon rajoitetumpi kuin urosten, joten paras strategia geenien siirtämiseksi eteenpäin on valita mahdollisimman laadukas kumppani.

Gilles Saint-Paul (2008) väitti matemaattisten mallien perusteella, että naisten hypergamia ihmisrodussa johtuu siitä, että naisilla on enemmän menetettävää yksiavioisesta seksuaalisesta käyttäytymisestä (kun otetaan huomioon heidän alhaisempi lisääntymisnopeutensa ja rajalliset hedelmällisyyskaudet), minkä avioliitto voi kompensoida. Avioliitto heikentää naisen jälkeläisten geneettistä kokonaislaatua sikäli kuin se sulkee pois mahdollisuuden hedelmöitymiseen miehen kanssa, joka on vielä laadukkaampi kuin naisen kumppani, vaikka se ei lisäisikään kyseisen vanhemman panosta lapsen kasvatukseen. Tämä vaje voidaan kuitenkin korvata geneettisesti alempiarvoisen aviomiehen vanhempien panoksella lasten kasvatuksessa.

Yhtenä hypergamian muotona on pidetty pariutumista vanhemman kumppanin kanssa. Suomessa miesten ensimmäisen avioliiton keskimääräinen solmimisikä on hieman naisia suurempi (n. 2,1 vuotta).

Viitteet
--------

1. ↑  Saint-Paul, G. (2008). Genes, Legitimacy and Hypergamy: Another look at the economics of marriage. Econstor, IZA Discussion Papers, No. 4456.
2. ↑  Tilastokeskus - Siviilisäädyn muutokset 2010 *www.stat.fi*. Viitattu 28.9.2015.
**Joy Kathleen Osmanski** (s. 29. lokakuuta 1975) on yhdysvaltalais-korealainen näyttelijä. Hänet tunnetaan parhaiten monista komediarooleistaan ​​tv-sarjoissa *The Loop*, *Samantha Who?*, *True Jackson*, *VP* ja *Devious Maids*. Osmanski tunnetaan myös toistuvasta roolistaan ​​elokuvassa *Greyn Anatomia*, Failsafe AI:n äänestä *Destiny 2* -videopelissä ja Jing Harrisista tv-sarja *Duncanvillessä*. Osmanski näytteli Paula Brooksia / Tigressiä DC Universe -sarjassa *Stargirl*.

Nuoruus
-------

Osmanski syntyi Soulissa, Etelä-Koreassa, ja amerikkalaiset vanhemmat adoptoivat hänet. Osmanski ei tiedä syntymävanhempiensa henkilöllisyyttä, mutta DNA-testi paljasti merkittäviä japanilaisia ​​sukujuuria. Hän valmistui Principia Collegesta luovan kirjoittamisen ja studiotaiteen tutkinnolla ja Kalifornian yliopistosta San Diegosta MFA-tutkinnon suorittamalla näyttelijäohjelmasta.

Lähteet
-------

1. ↑   Joy Osmanski *m.imdb.com*.  en


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |
GrímseyGrímseyn saaren rantaa.

|  |  |
| --- | --- |
| Sijainti | 
AkureyriNorðurland eystraIslanti |
| Vesialue | 
Grönlanninmeri |
| Merialue | 
Atlantti |
| Korkein kohta | 
Storholl, 105 m |
| Pinta-ala | 
5,3 km² |

Väestö| Asukasluku | 
61 |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Grímseyn kirkko
**Grímsey** on saari 40 kilometriä pohjoiseen Islannin pääsaarelta. Saari sijaitsee pohjoisella napapiirillä. Grímsey muodosti vuoteen 2009 asti oman kuntansa, kunnes se liitettiin Akureyriin.

Saarta lähin maa-alue on Flateyn saari, joka sijaitsee Grímseystä 39,4 kilometriä etelään. Grímseyn pinta-ala on 5,3 neliökilometriä ja saari on Islannin pohjoisin asutettu alue. Saarella oli 61 asukasta vuonna 2019. Heidän pääasiallinen elinkeinonsa on kalastus. Dalvíkin kylän ja Grímseyn välillä kulkee lautta. Saarella on myös lentokenttä.

Historia
--------

Pohjoinen napapiiri Grímseyn saarella
Grimsey on ollut asuttu aina viikinkiaikaisesta Islannin asuttamisesta lähtien. Sen etuna ovat olleet runsaat kala- ja lintuvarannot. Legendan mukaan saaren nimi olisi lähtöisin uudisasukkaasta nimeltä Grimur, joka oli purjehtinut sinne Sognin alueelta Norjasta. Nimelle on kuitenkin muitakin selityksiä, jotka nekin liittyvät Skandinaviaan tai Brittein saariin. Varhaisin tallennettu Grimseytä koskeva tieto löytyy Heimskringlasta, jossa mainitaan Norjan kuningas Olavin pyytäneen saarta kesällä 1024 lahjaksi itselleen vastineeksi ystävyydestään islantilaisten kanssa. Islantilaiset kieltäytyivät tarjouksesta saaren luonnonvarojen vuoksi, sillä sen sanottiin pystyvän ruokkimaan kokonaisen armeijan, mistä johtuen se oli parempi säilyttää paikallisten hallinnassa.

Kristinuskon saavuttua Islantiin Grimsey oli pääsaaren pohjoisosassa sijainneiden luostarien omistuksessa ja saaren vuokraviljelijöiden oli maksettava heille vuotuinen vuokra kapakalana. 1700-luvun lopulla saaren väestö oli lähellä tuhoutumista suurimman osan miehistä menehdyttyä keuhkokuumeeseen tai merellä sattuneisiin onnettomuuksiin. Väestö kuitenkin selviytyi näistä onnettomuuksista.

Aiemmin keskeisimmät elinkeinot omavaraisviljely, linnunmetsästys ja munien keräily ovat syrjäytyneet painopisteen siirryttyä moderniin kalastukseen ja kalanjalostukseen kansainvälisille markkinoille. Myös turismi on noussut yhä merkittävämmäksi elinkeinoksi. Maa saarella kuuluu nykyään joko paikallisille, Akureyrin kaupungille tai Islannin valtiolle.

Lähteet
-------

1. ↑  Grímsey *citypopulation.de*. Viitattu 17.1.2020. (englanniksi)
2. 1 2 3  Grimsey Island History Akureyri. Viitattu 11.6.2018. (englanniksi)
3. ↑  Grimsey Island The Present Day Akureyri. Viitattu 11.6.2018. (englanniksi)

Aiheesta muualla
----------------

* Kuvia tai muita tiedostoja aiheesta **Grímsey** Wikimedia Commonsissa

Islannin lippuIslannin saaret

* Drangey
* Eldey
* Flatey (Breiðafjörður)
* Flatey (Skjálfandi)
* Geirfuglasker
* Grímsey
* Hrísey
* Islanti (pääsaari)
* Kolbeinsey
* Lundey
* Papey
* Vestmannasaaret
	+ Heimaey
	+ Hellisey
	+ Surtsey
* Viðey
**August Lohman** (27. tammikuuta 1794 Masku – 11. lokakuuta 1863 Viipuri) oli suomalainen senaattori, hovioikeudenneuvos, laamanni ja valtioneuvos.

Lohmanin vanhemmat olivat Mynämäen kihlakunnan kruununvouti Lorentz Konrad Lohman (k. 1810) ja hänen toinen puolisonsa Gustava Achrenius. Hän pääsi ylioppilaaksi 1812 ja suoritti Turun akatemiassa tuomarintutkinnon. Lohman sai varatuomarin arvon 1819.

Lohman oli Turun hovioikeudessa ylimääräisenä notaarina 1818, kanslistina 1818–1819, ylimääräisenä viskaalina 1819–1822, notaarina 1822–1828, protonotaarina 1828–1831 ja asessorina 1823–1837. Hän sai hovioikeudenneuvoksen arvonimen 1837. Lohman oli Suomen senaatin oikeusosastolla senaattorina 1837–1851 ja hän oli samalla hovioikeudenneuvoksena Turun hovioikeudessa vuodesta 1841 lähtien. Hän sai valtioneuvoksen arvon 1844. Viimeksi Lohman oli Viipurin laamannikunnan laamannina vuodesta 1851 alkaen kunnes jäi virkavapaalle 1862.

Lohman oli naimisissa vuodesta 1820 Johanna Amalia Luthmanin kanssa.

Lähteet
-------

1. ↑  Kotivuori, Yrjö: August Lohman. *Ylioppilasmatrikkeli 1640–1852*. Helsingin yliopiston verkkojulkaisu 2005. Luettu 13.7.2015.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Ylioppilasmatrikkeli 1640–1852

 |

 |
**Elias Walfrid (E. W.) Sopanen** (28. syyskuuta 1863 Savonlinna – 8. huhtikuuta 1926 Kangaslampi) oli suomalainen kihlakunnantuomari ja maanviljelijä joka toimi nuorsuomalaisen puolueen kansanedustajana sekä oikeusministerinä 1920-luvulla.

Sopasen vanhemmat olivat kauppias, valtiopäivämies Adolf Albin Sopanen ja Maria Tarasoff. Hän pääsi ylioppilaaksi 1882 ja suoritti yleisen oikeustutkinnon 1886 saaden varatuomarin arvon 1889. Sopanen oli asianajajana ja kaupunginvaltuuston sihteerinä Savonlinnassa 1887–1900 ja sen jälkeen Viipurin hovioikeudessa kanslistina 1900–1907, ylimääräisenä viskaalina 1902–1904, varakanneviskaalina 1904 ja 1906–1907 sekä asessorina 1904–1906 ja 1907–1908. Sopanen toimi Leppävirran tuomiokunnan tuomarina 1908–1910 ja Rantasalmen tuomiokunnan tuomarina 1910–1926. Maanviljelijänä Sopanen oli vuodesta 1897 lähtien.

Sopanen oli nuorsuomalaisen puolueen kansanedustajana Mikkelin läänin vaalipiiristä 1914–1917. Edistyspuoluetta edustanut Sopanen oli oikeusministerinä Kallion I hallituksessa 1923–1924 noin kuukauden verran. Kunnallispolitiikassa Sopanen oli mukana Kangaslammin kunnanvaltuuston puheenjohtajana. 

Suomen sisällissodan aikana Sopanen toimi Varkauden taistelun jälkeen 87 ihmistä epäselvissä olosuhteissa kuolemaan tuominneen tutkijalautakunnan puheenjohtajana.
Tapaus tunnetaan nimellä "Huruslahden arpajaiset".

1920-luvulla Sopanen rakennutti Kangaslammin keskustaan suojeluskuntataloksi valkoisen 1920-luvun klassismia edustavan kivilinnan. Rakennus tunnetaan Manttuna. Linnan arkkitehti Oiva Kallio suunnitteli myös Sopasen Joutsenlahden kartanon laajennuksen.

Lähteet
-------

* .aspx Elias Sopanen *Suomen kansanedustajat*. Eduskunta.
* Elias Sopanen *Suomen ministerit*. Valtioneuvosto.

### Viitteet

1. ↑  Teppo Ovaskainen: Professori: Mannerheimilla "synkkä varjo" – 6 min/kuolemantuomio *Uusi Suomi*.  28.1.2014. Viitattu 28.1.2014.
2. ↑


|  |  |  |
| --- | --- | --- |
| Edeltäjä:**Otto Åkesson** | **Suomen oikeusministeri**1923−1924 | Seuraaja:**Frans Oskar Lilius** |

Nuorsuomalaisten kansanedustajat

|  |  |  |  |  |
| --- | --- | --- | --- | --- |
| 

| * n
* k
* m
Nuorsuomalaisen Puolueen kansanedustajat 1914–1917 |
| --- |
|  |
| Eduskuntaryhmä(29) | 
* Ahmavaara
* Arokallio
* Brander
* Castrén
* Erkko
* Heiskanen
* Hirvensalo
* Holsti
* Hultin
* Hälvä
* Kanniainen
* Kaskinen
* Killinen
* Kykkling
* Laine
* Latva
* Lilius
* Linna
* Löthman-Koponen
* Nikula
* Paavolainen
* Pennanen
* Ritavuori
* Sinkko
* Sopanen
* Ståhlberg
* Svinhufvud
* Talas
* Tanttu

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Nuorsuomalaisen Puolueen kansanedustajat 1917 (ensimmäiset valtiopäivät) |
| --- |
|  |
| Eduskuntaryhmä(23) | 
* Arokallio
* Brander
* Castrén
* Erkko
* Fränti
* Hagman
* Hirvensalo
* Holsti
* Hultin
* Hälvä
* Kaskinen
* Koskelin
* Laitinen
* Lilius
* Paavolainen
* Pennanen
* Pesonen
* Sinkko
* Sopanen
* Ståhlberg
* Svinhufvud
* Talas
* Thuneberg

 |

 |



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Eduskunta
* Valtioneuvosto
* Biografiasampo
* Ylioppilasmatrikkeli 1853–1899

 |

 |